हथियार लाइसेंस धारकों को यूआईएन प्राप्त करने के लिए 31 मार्च तक मौका
शिमला | अतिरिक्तजिला दंडाधिकारी (कानून एवं व्यवस्था) जीसी नेगी ने बताया कि भारत सरकार की ओर से सभी तरह के हथियार लाइसेंस धारकों, संस्थाओं तथा हथियार विक्रेताओं के लिए यूनिक आइडेंटिफिकेशन नंबर (यूआईएन) प्राप्त करना अनिवार्य कर दिया है। उन्होंने बताया कि यह यूनिक आइडेंटिफिकेशन नंबर प्राप्त करने के लिए 31 मार्च तक अंतिम मौका प्रदान किया जा रहा है। हथियार लाइसेंस धारक, संस्था हथियार विक्रेता 31 मार्च तक यूनिक आइडेंटिफिकेशन नंबर प्राप्त नहीं करेंगे, उनका हथियार अवैध माना जाएगा। अतिरिक्त जिला दंडाधिकारी ने सभी लाइसेंस धारकों और विक्रेताओं को लाइसेंस जारीकर्ता अथार्टी से यूआईएन प्राप्त करने के निर्देश दिए हैं।
hin_Deva hin_Deva